  Анжелика Тихонова корреспондент Вормон Нуналлы сӥзем «Эстафета мира» ӵошатскон туэ Удмуртиын онлайн амалэн, нимаз тренировка сямен, ортчоз. Со сярысь улосвыл тӧролэн но кивалтэтлэн пресс-службазы ивортӥз. Пыриськыны мылкыд карисьёс быръем дистанцизэс 9-тӥ куартолэзе 7 часысен 19 часозь ваньмон дыръязы котькытын бызьыны быгатозы. Нырысь ик ужрадэ 1 сюрс 418 адямиез гожтыны малпало вал, ӵапак сомында нунал кыстӥськиз Быдӟым Атыкай ож. Но куриськонъёс пусъем лыдпусозь вуэм бере но сёто на, соин ик радъясьёс вань мылкыд карисьёслы бызьыны луонлык сётыны малпазы.   Ӵошатсконэ пыриськон понна  куриськон келяно, смартфонэ «STRAVA» дунтэк ватсэтэз пуктоно, 9-тӥ куартолэзе бызьылыны потоно (лыдэ 3 иськемлэсь трос дистанциос гинэ басьтӥсько), ватсэтын юнматэм результатэз 9-тӥ куартолэзе 23 час 59 минутозь ӵошатсконлэн сайтысьтыз ас кабинетын пусъёно. Вань пыриськисьёсты синпель медальёсын пусъёзы Ужрадэ пыриськон понна аспӧртэм номер дасям яке видеоролик лэсьтэм муртъёслы нимысьтыз кузьымъёс чакламын. Куронъёсын радъясьлэн сайтаз  луэ.  Тодэ вайытом, озьы ик 9-тӥ куартолэзе Удмуртиын «Вормон Нунал пӧртэм кылъёсын» акци ортчоз.  Тегъёс: Спорт Ижкар Удмуртия ВормонНунал БыдӟымАтыкайож  